 Mratibu wa Kamati ya Majiji, Mwenze Kabinda aliliambia gazeti hili jana kuwa, michuano hiyo itachezwa kwenye uwanja huo Dar es Salaam na kuzinduliwa leo jioni.Kabinda alisema maandalizi yamekamilika na wanategemea timu zilizofika zitaonesha upinzani wa hali ya juu, kila moja ikitegemea kujifunza mbinu mpya kutoka kwa mwenzake.Alisema mashindano ya mwaka huu yatashirikisha majiji ya Kampala wanawake, Mogadishu, Dar es Salaam, Kado Somalia, Tanga, Cairo, Nairobi wanawake, Mbeya na Arusha.“Timu nyingi zimeshindwa kushiriki mwaka huu zikitoa sababu mbalimbali ikiwemo ukata wa fedha,” alisema.Hii ni mara ya pili Tanzania kuandaa mashindano hayo baada ya mwaka jana kufanya vizuri. Aidha, jiji la Dar es Salaam ambalo ndio wenyeji limetamba kufanya vizuri katika mashindano hayo.